open-index/open-wikipedia-markdown huggingface dataset:
קרנפים (על-משפחה)

**קרנפּים** (שם מדעי: Rhinocerotoidea) היא על-משפחה של מפריטי פרסה הקרובים לקרנפיים, הקבוצה היחידה ששרדה ממנה כיום, אשר תוארה בידי החוקר ג'ון אדוארד גריי ב-1821.

על-משפחה זו החלה להתפתח מהפלאוקן המאוחר שלפני 56 מיליון שנה מזמננו ועד לימינו, אם כי כיום כל חמשת מיני הקרנפים מצויים בסכנת הכחדה. הם בעלי מבנה גוף חזק וכבד וחוטם מעוגל שלעיתים נושא (אצל הקרנפים האמיתיים) קרניים המשמשות הן להגנה והן ללחימה ביריבים. הקרנפים התפתחו כחיות יער אוכלי עלים אך המינים המאוחרים יותר התפתחו לאכילת עשבים בערבות פתוחות. המשפחה הנכחדת אמינודונטיים הסתגלה לחיים במים בדומה להיפופוטם.

בני הקבוצה כוללים גם את הפרצרתריום, הנחשב ליונק היבשתי הגדול מעולם, שעלה על משקל של 20 טונות והגיע לגובה 7.5 מטרים, שונה מאוד מהקרנפים החיים.

## מיון
*סוג ללא מקור: *Indolophus* - נכחד
*סוג ללא מקור: *Breviodon* - נכחד
*סוג ללא מקור: *Fouchia* - נכחד
*סוג ללא מקור: *Minchenoletes* - נכחד
*סוג ללא מקור: *Triplopus* - נכחד
*סוג ללא מקור: *Yimengia* - נכחד
*סוג ללא מקור: היראצ'יוס (*Hyrachyus*) - נכחד
*סוג ללא מקור: *Uintaceras* - נכחד
*סוג ללא מקור: *Teletaceras* - נכחד
*סוג ללא מקור: *Selenaletes* - נכחד
*משפחה הירקודונתיים (Hyracodontidae) - נכחדה
**תת-משפחה Hyrachyinae
**תת-משפחה פרצרתרמיים (Paraceratheriidae)
**תת-משפחה Hyracodontinae
**תת-משפחה Triplopodinae
**תת-משפחה אגיסוגונטיים (Eggysodontidae)
*משפחה אמינודונטיים (Amynodontidae) - נכחדה
*משפחה קרנפיים (Rhinocerotidae)
**תת-משפחה Rhinocerotinae
**תת-משפחה Elasmotheriinae - נכחדה

## קישורים חיצוניים

קטגוריה:בעלי חיים שתוארו ב-1821
קטגוריה:טקסונים שתוארו בידי ג'ון אדוארד גריי
*
בית הכנסת החייל (סבסטופול)

**בית הכנסת החייל** בסבסטופול הוא בית כנסת שנבנה על ידי חיילי ניקולאי, ותיקי מלחמת קרים. זהו בית הכנסת הראשון שנבנה בסבסטופול לאחר מלחמת קרים.

## היסטוריה
קהילת יהודי סבסטופול חדלה להתקיים עם גירושם הסופי של היהודים מהעיר בשנת 1834 מתוקף הצו שהוציא הצאר ניקולאי הראשון. היא הוקמה מחדש בסיום מלחמת קרים עם הגעתם לעיר של "חיילי ניקולאי".

מלחמת קרים התנהלה בין השנים 1853–1856 בין האימפריה הרוסית מצד אחד, לבין האימפריה העות'מאנית, האימפריה הבריטית, האימפריה הצרפתית וממלכת סרדיניה מצד שני. המערכה העיקרים במלחמה זאת התרכזה במצור על סבסטופול, בסיס הבית של הצי הרוסי בים השחור, ובדרכים שהובילו לעיר. המצור על העיר ערך 11 חודשים והסתיים בנפילת העיר. בין הכוחות הרוסיים שהשתתפו בהגנת העיר היו גדודים של חיילים יהודים שכונו "חיילי ניקולאי" או "קנטוניסטים". בתום המלחמה, החיילים המשוחררים הורשו להתיישב בעיר וכך נוצרה בה שוב קהילה יהודית.

בסבסטופול הוקם בית קברות צבאי עבור 500 החיילים היהודים מצבא הצאר שנהרגו במצור על סבסטופול. תחילה היה זה בית קברות עצמאי, אך מאוחר יותר אוחד עם בית הקברות היהודי הגדול.

בשנת 1864, הקהילה היהודית הקימה אנדרטה לזכרם של הנופלים בקרב ועליה הכיתוב "לזכרם של החיילים היהודים שמתו למען ארצם בהגנה על העיר סבסטופול במהלך מלחמת 1854 – 1855".

התאריך המדויק בו הוקם בית הכנסת החייל אינו ידוע, אך משערים שהוא נבנה בין השנים 1865 – 1873.

בשנות השמונים של המאה ה-19 מנתה הקהילה היהודית בסבסטופול 2,000 איש, לכן בשנת 1884 נבנה בעיר בית כנסת נוסף, גדול יותר, שכונה בית הכנסת הכוראלי (בית כנסת שבו יש מקהלה), שיכול היה להכיל 600 מתפללים. זה היה בניין אבן דו קומתי, עם שני מרתפים, ובו מים זורמים ותאורה חשמלית.

ב-3 בינואר 1910 נחנך במקום בו עמד בית הכנסת הישן של חיילי ניקולאי, בית כנסת חדש שיכול היה להכיל 200 מתפללים. גודלו החיצוני של הבניין היה 309.58 מ"ר. בשנת 1933, לאחר שהקהילה לא יכלה לעמוד בעלויות האחזקה של שני בתי הכנסת, הוחלט להעביר את בית הכנסת הכוראלי לרשות המדינה.

ידוע שבשנת 1938 בית הכנסת החייל היה עדיין פעיל ורשום כרכוש הקהילה. הוא נהרס במהלך מלחמת העולם השנייה בתחילת שנות הארבעים של המאה ה-20.

## ראו גם
* סבסטופול יהודי העיר

## הערות שוליים

עיטור כבוד למגני סבסטופול. מופיע גם על האנדרטה שהוקמה על ידי הקהילה היהודית|ממוזער|שמאל
ממוזער|ימין| מצבה בבית הקברות הישן של הקנטוניסטים בפטרוזבודסק
*
קטגוריה:רוסיה: בתי כנסת
קטגוריה:יהדות רוסיה
קטגוריה:האימפריה הרוסית
קטגוריה:סבסטופול
מבפנים (סדרת טלוויזיה, 2022)

**מבפנים** (באנגלית: **Inside Man**) היא סדרת מתח-דרמטית, שפותחה על ידי סטיבן מופאט. הסדרה בת ארבעת הפרקים עלתה לראשונה ב-26 בספטמבר 2022, ושודרה בערוץ הבריטי BBC One. הסדרה הוקרנה לראשונה בארצות הברית בשירות הזרמת המדיה, נטפליקס ב-31 באוקטובר 2022.

## עלילה
גריף (סטנלי טוצ'י) הוא פרופסור לקרימינולוגיה, נדון למוות על רצח אשתו בבית כלא שמור בארצות הברית. בת' דבנפורט, עיתונאית חוקרת (לידיה וסט) מוטרדת על ידי חוליגן ברכבת. לעזרתה נחלצת ג'אניס פייר (דולי וולס), מורה פרטית למתמטיקה שמעבירה שיעורים פרטיים גם לבנו של הכומר המקומי הארי ווטלינג (דייוויד טננט). כדי למצוא את ג'אניס נעזרת דוונפורט בגריף.

## שחקנים ודמויות
* דייוויד טננט – הארי ווטלינג, כומר אנגלי
* סטנלי טוצ'י – ג'פרסון גרייף פרופסור לקרימנולוגיה לשעבר הנדון למוות על רצח אשתו
* דולי וולס – ג'אניס פייף – מורה למתמטיקה המגלה סוד נוראי
* לידיה וסט – בת' דוונפורט – עיתונאית חוקרת
* לינדזי מרשל – מרי ווטלינג אשתו של הארי
* דילן בייקר – שומר בכלא
* אטקינס אסטימונד – נדון למוות המשמש כעוזרו של גרייף
* לואי אוליבר – בן ווטלינג בנו המתבגר של הארי
* אקה צ'וקו – שומר בכלא
* קייט דיקי – מורג, מכרה של ג'פרסון מאנגלייה
* מארק קווטרלי – אדגר עוזרו הבעייתי של הארי
* טילי ווסבור – הילדה אמו של אדגר
* בו גולדינג – די.סי קלייד

## הפקה
הצילומים התקיימו בכנסיית סנט אנדרו בפרנהאם, תחנות הרכבת גודאלמינג וברוד סטריט בוקינגהאם ומרכז המבקרים בצי.

## קישורים חיצוניים

## הערות שוליים

קטגוריה:BBC: תוכניות וסדרות
קטגוריה:נטפליקס: תוכניות וסדרות
קטגוריה:תוכניות טלוויזיה באנגלית
קטגוריה:סדרות טלוויזיה בריטיות
קטגוריה:סדרות טלוויזיה בריטיות שעלו לשידור בשנות ה-2020
קופידון (שיר)

"**קופידון**" הוא שיר שהוקלט על ידי הזמרת הישראלית אגם בוחבוט. השיר יצא לאור בתור סינגל ב-12 בספטמבר 2022 על ידי חברת התקליטים Y.V פרודקשנס. הוא נכתב על ידי Triangle, בר אלמליח דונצוב, ים רפאלי והופק על ידי Triangle ורותם ג'ראד.

## רקע
במהלך צילומי הוידאו קליפ, בריאיון לאתר החדשות פרוגי אמרה אגם:

## השיר
נכתב על ידי Triangle, בר אלמליח דונצוב, ים רפאלי והופק על ידי Triangle ורותם ג'ראד. אגם שרה את השיר בליווי צלילי גיטרה של נועם בן עומרי ובס של עמית מרדכי, עידו נצר ונועם בן עומרי. המיקס נוצר על ידי עידו נצר עמית מרדכי, ובנוסף לאגם, השתתפו בשירת הרקע גם נועם זלטין, ים רפאלי, עמית מרדכי, עידו נצר, יונתן גורפינקל, יהלי בילר צידון, אביב מורד, שני לוגסי ורותם ג'ראד.

השיר מתאר כיצד אגם מתאהבת בגבר שעונה על כל דרישותיה בזכות אל האהבה והתשוקה מהמיתולוגיה היוונית, ארוס הידוע בכינויו "קופידון".

## וידאו קליפ
הקליפ נוצר במסגרת שיתוף פעולה בין בוחבוט לסמסונג ישראל וזהו הקליפ הראשון אותו מפיקה החברה לאגם. הוא בוים על ידי רומן בוצ'אצקי ומונה מעל לכ-5 מיליון צפיות ביוטיוב.

הקליפ מתאר סיטואציות הומוריסטיות מתוך השיר כאשר בתפקיד קופידון משחק כוכב הרשת עידן שלווה.

## מיקומי שיא

## קישורים חיצוניים
* 

## הערות שוליים

קטגוריה:שירי אגם בוחבוט
קטגוריה:שירים בעברית
קטגוריה:שירים שהופקו על ידי Triangle
קטגוריה:שירי אהבה בעברית
קטגוריה:שירים על דמויות גבריות בדיוניות
נגרר

250px|ממוזער|שמאל|נגרר סגור מטיפוס "full trailer"

[250px|ממוזער|שמאל|גנרטור נייד נגרר EMSA של עיריית [מודיעין-מכבים-רעות|מודיעין]]

**נגרר** או **גרור** (מכונה גם "**עגלה**") הוא כלי רכב שאינו מנועי הנגרר על ידי רכב מנועי. משמש לרוב לשינוע משאות, אך גם להסעת אנשים ובעלי חיים, וכן כמבנה נייד לשימושים שונים.

## מבנה
המבנה הבסיסי של נגרר כולל משטח (פלטפורמה) נישא על גלגלים, עם אמצעי המאפשר חיבור וניתוק מהרכב הגורר. קיימים נגררים עם זוג גלגלים על סרן יחיד או יותר - מספר זוגות הגלגלים מכתיב את המשקל הניתן לנשיאה על ידי הנגרר. נגרר שלא כולל סרן גלגלים קדמי אלא תלוי בזה של הרכב הגורר נקרא "סמי-טריילר" ואילו נגרר הכולל גם סרן קדמי נקרא "פול-טריילר".

### חיבור לרכב
נגררים קטנים המיועדים לחיבור לרכב פרטי בעיקר מתחברים לוו גרירה קיים על הרכב. נגררים גדולים מחוברים למשאיות באמצעות צלחת ריתום.

### מגבה
בנגררים רבים קיים מגבה מכני בחלקו הקדמי של הנגרר. תפקיד המגבה הוא להרים את הנגרר לגובה המאפשר חיבור או ניתוק הנגרר לרכב הגורר וממנו. המגבה משמש גם לאיזון אופקי של הנגרר במהלך אחסון.

## סוגים נפוצים
חלק מהנגררים מיועדים לשימוש אישי (או לעסקים קטנים) עם כמעט כל רכב ממונע בעל וו גרירה, וחלק מהנגררים מחוברים דרך קבע למשאיות גדולות הנקראות משאיות סמי-טריילר לשינוע מטענים. בין הנגררים הנפוצים:

* נגרר רב-תכליתי שטוח להעמסת מכולה
* נגרר סגור
* מכל לנוזלים או גזים
* נגרר להסעת אנשים (טיולית)
* נגרר להובלת כלי רכב בגדלים שונים, מאופנוע ים ועד לציוד מכני הנדסי כבד. נגררים אלו מותאמים בצורתם למשא אותו הם משנעים.
* נגרר לסוסים.
* קרון מגורים (מעונוע, "קרוואן")
* מכל מים נגרר ("עוקב")
* שימוש צבאי לשינוע מערכות נשק ולחימה כתותחים, קרונות מכ"ם וכדומה.

## ראו גם

* עגלה
* רכבת כבישים

## קישורים חיצוניים

קטגוריה:שינוע
קטגוריה:לוגיסטיקה צבאית
קטגוריה:עגלות
ג'וואד אל-יאמיק

**ג'וואד אל-יאמיק** (בערבית: **جواد الياميق**; נולד ב-29 בפברואר 1992) הוא כדורגלן מרוקאי המשחק בעמדת הבלם באל-ווחדה מכה.

## קריירת מועדונים
אל-יאמיק התחיל את הקריירה שלו במחלקת הנוער של אולימפיק ח'וריבגה. כבר מגיל צעיר התלבט והצטרף לקבוצה הבוגרת בשנת .

בקיץ  אל-יאמיק חתם ברג'א קזבלנקה. בעונתו היחידה במועדון רשם 34 הופעות בליגה, כבש 2 שערים והיה שותף לזכייה בקופה דה ת'רון.

ב-28 בינואר 2018 חתם בגנואה מהסרייה א' והושאל מיידית לפרוג'ה מהסרייה ב'. ב-29 בינואר 2020 הושאל לריאל סרגוסה מהליגה הספרדית השנייה.

ב-24 בספטמבר 2020 חתם לארבע שנים בריאל ואיאדוליד מליגת העל הספרדית. ב-30 בספטמבר ערך את הופעת הבכורה שלו בקבוצה בהפסד 1-0 לריאל מדריד. ב-31 באוקטובר 2021 הבקיע את שער הבכורה שלו בקבוצה בניצחון 0-2 נגד אייבר.

ב-15 באוגוסט 2023 חתם באל-ווחדה מכה מליגת העל הסעודית.

## קריירה בינלאומית
ב-16 בינואר 2016 אל-יאמיק ערך את הופעת הבכורה שלו בנבחרת מרוקו בתיקו 0-0 נגד  במסגרת מוקדמות אליפות האומות האפריקאיות. ב-18 באוגוסט 2017 הבקיע את שער הבכורה שלו בנבחרת בניצחון 1-3 נגד .

אל-יאמיק נכלל בסגל הנבחרת לקראת מונדיאל 2022.

## תארים
; אולימפיק ח'וריבגה
*קופה דה ת'רון: 

; רג'א קזבלנקה
*קופה דה ת'רון: 

; נבחרת מרוקו
*אליפות האומות האפריקאיות: 

## קישורים חיצוניים

קטגוריה:כדורגלנים מרוקאים
קטגוריה:בלמי כדורגל מרוקאים
קטגוריה:כדורגלני גנואה
קטגוריה:כדורגלני פרוג'ה
קטגוריה:כדורגלני ריאל סרגוסה
קטגוריה:כדורגלני ריאל ואיאדוליד
קטגוריה:כדורגלני אל-וחדה (מכה)
קטגוריה:כדורגלני נבחרת מרוקו
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2025
קטגוריה:ספורטאים מרוקאים באיטליה
קטגוריה:ספורטאים מרוקאים בספרד
קטגוריה:ספורטאים מרוקאים בערב הסעודית
קטגוריה:מרוקאים שנולדו ב-1992
יחסי אזרבייג'ן–נורווגיה

**יחסי אזרבייג'ן–נורווגיה** הם היחסים הדו-צדדיים בין הרפובליקה של אזרבייג'ן לממלכת נורווגיה.

## יחסים דיפלומטיים
היחסים הדיפלומטיים בין שתי המדינות כוננו ב-5 ביוני 1992. שגרירות ממלכת נורווגיה באזרבייג'ן החלה לפעול ב-1998. נורווגיה תומכת בפתרון שלום בסכסוך נגורנו קרבאך בהתבסס על עקרונות שלמות טריטוריאלית של אזרבייג'ן ואי-הפרה של גבולות מוכרים בינלאומיים. בנובמבר 2018 סגרה ממלכת נורווגיה את שגרירותה באזרבייג'ן.

## יחסים בין פרלמנטריים
קבוצת עבודה על היחסים הבין-פרלמנטריים של אזרבייג'ן–נורווגיה פועלת במילי מג'ליס של אזרבייג'ן. קבוצת עבודה זו הוקמה ב-7 במרץ 1997, והמנהיג הראשון שלה היה רפאל אללהוורדייב. מאז 4 במרץ 2016, רובנאג עבדולייב עומד בראש קבוצת העבודה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
הפיגוע באיסטנבול (2022)

**הפיגוע ב[[איסטנבול]]** התרחש ב-13 בנובמבר 2022 באיסטנבול שבטורקיה, כאשר מחבלת הפעילה מטען נפץ בשדרות איסתיקלאל שבחלקה הצפון-מערבי של העיר. בפיגוע נהרגו שישה בני אדם, ונפצעו לפחות 81.

על אף שהרשויות בטורקיה הודיעו כי בדלנים כורדים אחראים למתקפה, ובכך האשימו בעקיפין את ארגון ה-PKK, אף ארגון לא לקח אחריות על כך. עם זאת, ה-PKK, כמו גם הכוחות הדמוקרטיים הסורים (SDF, המחתרת הכורדית בסוריה) הכחישו כל קשר לפיגוע. הארגונים הכורדים אף טענו כי הם חושדים בכך שטורקיה השתמשה במתקפה כתירוץ לפלישה לצפון סוריה, לאחר מספר חודשים בהם איים בפלישה כזו נשיא טורקיה, ארדואן. ב-20 בנובמבר 2022, פתחה טורקיה פתחה במבצע ציפורני החרב  כנגד הכורדים בעיראק ובסוריה.

## הפיגוע
סמוך לשעה 16:20 (שעון טורקיה) התפוצץ מטען חבלה באזור הומה אדם בשדרות איסתיקלאל שבאיסטנבול, טורקיה. בפיגוע נהרגו שישה בני אדם ונפצעו לפחות 81.

בטורקיה הוטל צו איסור פרסום לגבי פרטי הפיגוע.

## לאחר הפיגוע
שורת מדינות הוציאו הודעות תנחומים לאחר הפיגוע.

המחבלת נעצרה בביתה יום לאחר הפיגוע.

שר הפנים הטורקי, סולימאן סוילו, אמר מצדו כי מפלגת הפועלים של כורדיסטן (PKK) ויחידות ההגנה של העם הכורדי (YPG) הפעילות בצפון סוריה אחראיות לפיגוע. "אנו מאמינים שהפקודה לתקיפה הגיעה מכובאני", הוא אמר.

בהמשך טורקיה פתחה במבצע ציפורני החרב במעוזי הכורדים בצפון סוריה ובצפון עיראק.

## קישורים חיצוניים

* 

## הערות שוליים

איסטנבול
קטגוריה:איסטנבול: פיגועי טרור
קטגוריה:2022 בטורקיה
גינתר ויקטור, נסיך שוורצבורג

[ממוזער| הנסיכה אנה לואיזה, שמתה ב-1951 כאזרחית [גרמניה המזרחית|GDR]]
**גינתר ויקטור, נסיך שוורצבורג** (בגרמנית: **Günther Victor von Schwarzburg-Rudolstadt**; 21 באוגוסט 1852 – 16 באפריל 1925) היה הנסיך הריבוני האחרון של שוורצבורג-רודולשטדט ושוורצבורג-זונדרסהאוזן.

## ביוגרפיה
גינתר ויקטור נולד ב-21 באוגוסט 1852 ברודולשטדט, והיה בנם של אדולף, נסיך שוורצבורג-רודולשטדט (1801–1875) ומתילדה, נסיכת שנבורג-ולדנבורג (1826–1914), בתם של אוטו ויקטור, נסיך שנבורג-ולדנבורג (1785–1861) ותקלה, נסיכת שוורצבורג-רודולשטדט (1795–1861), שהייתה בת דודתו של אביו.

לאחר מות אביו ב-1 ביולי 1875 הפך גינתר ויקטור ליורש העצר של נסיכות שוורצבורג-רודולשטדט. לאחר מותו של בן דודו הראשון גאורג אלברט, נסיך שוורצבורג-רודולשטדט ב-19 בינואר 1890 הנסיך גינתר ירש אותו כנסיך הריבוני של שוורצבורג-רודולשטדט.

עם מותו של לאופולד, נסיך שוורצבורג-זונדרסהאוזן ב-20 באפריל 1906 הפך הנסיך גינתר גם ליורש העצר של נסיכות שוורצבורג האחרת. מותו של נסיך שוורצבורג-זונדרסהאוזן, קרל גינתר ב-28 במרץ 1909 איחד את שתי נסיכויות שוורצבורג תחת הנסיך גינתר באיחוד אישי. זו הייתה הפעם הראשונה ששתי הנסיכויות אוחדו תחת אותו שליט מאז המאה ה-16 כאשר נוצרו קווי זונדרהאוזן ורודולשטדט. בעקבות ירושת זונדרסהאוזן הנסיך גינתר הסיר את השם רודולשטדט מתוארו וקיבל את התואר נסיך שוורצבורג.

לאחר פרוץ המהפכה הגרמנית התפטר הנסיך גינתר ב-22 בנובמבר 1918. לאחר מותו בזונדרסהאוזן ב-16 באפריל 1925, ירש אותו כראש בית שוורצבורג הנסיך סיזו.

## משפחתו
הנסיך גינתר התחתן עם אנה לואיזה, נסיכת שנבורג-ולדנבורג (1871–1951) ברודולשטדט ב-9 בדצמבר 1891. היא הייתה בתם של גאורג, נסיך שנבורג-ולדנבורג (1828–1900) ולואיזה, נסיכת בנטהיים-טקלנבורג (1844–1922), אולם לא היו להם ילדים.

בשנת 1942 אימצה הנסיכה אנה לואיז את אחיינה וילהלם, נסיך שנבורג-ולדנבורג (1913–1944) ואת בנו הנסיך אולריך (יליד 1940).

## אילן יוחסין

## קישורים חיצוניים

## הערות שוליים

קטגוריה:מונרכים שוויתרו על כסאם
קטגוריה:נסיכים גרמנים
קטגוריה:ילידי 1852
קטגוריה:נפטרים ב-1925
אוור מביל

**אוור מביל** (באנגלית: **Awer Bul Mabil**; נולד ב-15 בספטמבר 1995) הוא כדורגלן אוסטרלי המשחק בעמדת הקיצוני בקאסטיון.

## קריירת מועדונים
מביל נולד בקאקומה שבקניה להורים פליטים מדרום סודן ובגיל 10 עבר עם משפחתו לאדלייד שבאוסטרליה. באדלייד התחיל לשחק כדורגל בקבוצות כדורגל מקומיות. בשנת  הצטרף לקמפבלטאון סיטי מהליגה השנייה. כאשר היה בן 17 הצטרף למחלקת הנוער של הקבוצה הבכירה בעיר אדלייד יונייטד. ב-11 בינואר 2013 ערך את הופעת הבכורה שלו בקבוצה הבוגרת במשחק הליגה נגד פרת' גלורי. בהפסד 2-1 לוולינגטון פיניקס הבקיע את שער הבכורה שלו בקבוצה.

ביולי  מביל חתם במיטיולן מליגת העל הדנית תמורת 1.3 מיליון דולר אוסטרלי. ב-16 באוקטובר 2015 ערך את הופעת הבכורה שלו בקבוצה במשחק הליגה נגד ראנר. ב-22 באוקטובר 2015 מביל ערך את הופעת הבכורה שלו בזירה האירופית במשחק נגד נאפולי במסגרת שלב הבתים של הליגה האירופית.

באוגוסט  הושאל לאסביירג על מנת לצבור דקות משחק. ביולי  הושאל לפאסוש די פריירה מליגת העל הפורטוגלית.

בקיץ  חזר למיטיולן. ב-11 בנובמבר 2018 כבש צמד בניצחון 0-5 נגד ויילה בולדקלוב.

בפברואר  סירב להאריך את חוזהו בקבוצה והושאל לקסימפאשה מליגת העל הטורקית.

בקיץ  חתם לארבע עונות בקדיס מליגת העל הספרדית.

ב-4 בינואר 2023 הושאל לספרטה פראג מליגת העל הצ'כית עד לסיום העונה.

ב-21 באוגוסט 2023 מביל חתם בגראסהופרס ציריך מליגת העל השווייצרית.

ב-5 בפברואר 2025 חתם בקאסטיון  הספרדית.

## קריירה בינלאומית
במרץ  מביל קיבל את האישור לשחק עבור אוסטרליה ושיחק בנבחרות הצעירות של המדינה.

ב-16 באוקטובר 2018 ערך את הופעת הבכורה שלו בנבחרת הבוגרת במשחק ידידות נגד  וכבש את שער הבכורה שלו בנבחרת. המשחק נגמר בניצחון 0-4 לאוסטרליה. ב-13 ביוני 2022 כבש את הפנדל האחרון עבור אוסטרליה במשחק פלייאוף העלייה למונדיאל 2022 נגד . מביל אף נכלל בסגל הנבחרת הסופי לקראת המונדיאל.

## תארים
; אדלייד יונייטד
*גביע אוסטרליה: 

; מיטיולן
*ליגת העל הדנית: 
*הגביע הדני: 

:ספרטה פראג
* אליפות צ’כיה: 2023

; אישיים
*כדורגלן השנה בליגת הנוער האוסטרלית: 
*כדורגלן השנה בגביע אוסטרליה עד גיל 20: 

## קישורים חיצוניים

קטגוריה:כדורגלנים אוסטרלים
קטגוריה:כדורגלנים קנייתים
קטגוריה:חלוצי כדורגל אוסטרלים
קטגוריה:חלוצי כדורגל קנייתים
קטגוריה:אדלייד: כדורגלנים
קטגוריה:כדורגלני אדלייד יונייטד
קטגוריה:כדורגלני מיטיולן
קטגוריה:כדורגלני אסביירג
קטגוריה:כדורגלני פאסוש די פריירה
קטגוריה:כדורגלני קסימפאשה
קטגוריה:כדורגלני קדיס
קטגוריה:כדורגלני ספרטה פראג
קטגוריה:כדורגלני גראסהופרס ציריך
קטגוריה:כדורגלני קאסטיון
קטגוריה:כדורגלני נבחרת אוסטרליה
קטגוריה:כדורגלני גביע אסיה 2019
קטגוריה:כדורגלני מונדיאל 2022
קטגוריה:ספורטאים זרים בדנמרק
קטגוריה:ספורטאים זרים בפורטוגל
קטגוריה:ספורטאים זרים בטורקיה
קטגוריה:ספורטאים זרים בצ'כיה
קטגוריה:ספורטאים זרים בשווייץ
קטגוריה:ספורטאים זרים בספרד
קטגוריה:קנייתים שנולדו ב-1995
קטגוריה:אוסטרלים שנולדו ב-1995
יחסי אזרבייג'ן–איסלנד

**יחסי אזרבייג'ן–איסלנד** הם היחסים הדו-צדדיים הנוכחיים בין הרפובליקה של אזרבייג'ן ואיסלנד.

## יחסים דיפלומטיים
איסלנד הכירה בעצמאותה של אזרבייג'ן ב-19 בינואר 1992. היחסים הדיפלומטיים בין שתי המדינות כוננו ב-27 בפברואר 1998. בשנת 2020 הסתכם המסחר בין המדינות ב-4.187 מיליון דולר.

## נציגויות דיפלומטיות
* אזרבייג'ן מיוצגת באיסלנד באמצעות שגרירותה בלונדון, הממלכה המאוחדת.
* איסלנד מיוצגת באזרבייג'ן באמצעות שגרירותה במוסקבה, רוסיה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אזרבייג'ן – קוריאה הדרומית

**יחסי אזרבייג'ן–קוריאה הדרומית** הם היחסים הדו-צדדיים בין אזרבייג'ן לקוריאה הדרומית.

## סקירה כללית
היחסים הדיפלומטיים בין שתי המדינות כוננו ב-23 במרץ 1992. שגרירות דרום קוריאה הדרומית באזרבייג'ן נפתחה ב-4 במרץ 2006. שגרירות אזרבייג'ן בקוריאה הדרומית נפתחה ב-14 במרץ 2007. בשנת 2022 הסתכם הסחר בין המדינות ב-227.657 מיליון דולר. קוריאה הדרומית מייצאת בעיקר פוליאתילן, צמיגים למכוניות ומשאיות, פלדה מעורגלת, ציוד חשמלי, שמני סיכה ותרופות, ואילו אזרבייג'ן מייצאת בעיקר נפט, מוצרי מזון ורהיטים.

## יחסים בין פרלמנטריים
קבוצת עבודה על יחסים בין-פרלמנטריים בין אזרבייג'ן–קוריאה הדרומית פועלת במילי מג'ליס של אזרבייג'ן. קבוצת עבודה זו הוקמה ב-13 בדצמבר 2005, והמנהיג הראשון שלה היה אלדר גולייב. מאז 4 במרץ 2016, מליק חסאנוב הוא ראש קבוצת העבודה.

## נציגויות דיפלומטיות
* אזרבייג'ן מחזיקה בקוריאה הדרומית שגרירות בסיאול.
* קוריאה הדרומית מחזיקה באזרבייג'ן שגרירות בבאקו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אזרבייג'ן–אירלנד

**יחסי אזרבייג'ן–אירלנד** הם יחסי החוץ בין אזרבייג'ן לאירלנד.

## סקירה כללית
היחסים הדיפלומטיים בין שתי המדינות כוננו ב-1 ביולי 1996. באזרבייג'ן פועלות 12 חברות איריות. על פי נתוני משרד הסחר של האו"ם, בשנת 2018, היקף יצוא הסחורות מאזרבייג'ן הסתכם ב-7.62 מיליון דולר. אזרבייג'ן מספקת זכוכית לאירלנד.

## יחסים בין פרלמנטריים
קבוצת עבודה על היחסים הבין-פרלמנטריים של אזרבייג'ן–אירלנד פועלת במילי מג'ליס של אזרבייג'ן . קבוצת עבודה זו הוקמה ב-7 במרץ 1997 והראשון שעמד בראשה היה תימור בוניאדוב. קבוצת עבודה זו הוקמה מחדש ב-6 במרץ 2009 ומי שעמד בראשה היה רפאל ג'בראיילוב. מאז 4 במרץ 2016, רפאל ג'בראילוב עומד בראש קבוצת העבודה.

## נציגויות דיפלומטיות
* אזרבייג'ן מיוצגת באירלנד באמצעות שגרירותה בלונדון, הממלכה המאוחדת.
* אירלנד מיוצגת באזרבייג'ן באמצעות שגרירותה באנקרה, טורקיה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אזרבייג'ן – קוריאה הצפונית

**יחסי אזרבייג'ן–קוריאה הצפונית** הם היחסים הדו-צדדיים הנוכחיים בין הרפובליקה של אזרבייג'ן והרפובליקה העממית הדמוקרטית של קוריאה.

## יחסים דיפלומטיים
היחסים הדיפלומטיים בין שתי המדינות כוננו ב-30 בינואר 1992.

## יחסים בין פרלמנטריים
קבוצת עבודה על יחסים בין-פרלמנטריים בין אזרבייג'ן–קוריאה הצפונית פועלת במילי מג'ליס של אזרבייג'ן. קבוצת עבודה זו הוקמה ב-13 בדצמבר 2005, והמנהיג הראשון שלה היה אלדר גולייב. מאז 4 במרץ 2016, מליק חסאנוב הוא ראש קבוצת העבודה.

## נציגויות דיפלומטיות
* אזרבייג'ן מיוצגת בקוריאה הצפונית באמצעות שגרירותה בבייג'ינג, סין.
* קוריאה הצפונית מיוצגת באזרבייג'ן באמצעות שגרירותה במוסקבה, רוסיה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אליאס שאער

**אליאס אמיליאן שאער** (בערבית: **إلياس إميليان شاعر**; בכתיב לטיני **Ilias Chair**; נולד ב-30 באוקטובר 1997 באנטוורפן שבבלגיה) הוא כדורגלן מרוקאי-בלגי המשחק בעמדת הקשר ההתקפי בקבוצת קווינס פארק ריינג'רס מהפוטבול ליג צ'מפיונשיפ ובנבחרת מרוקו.

## קריירת מועדונים
שאער גדל במחלקות הנוער של קלאב ברוז' ולירסה, ובאקדמיית JMG. הוא ערך שתי הופעות ליגה במדי הקבוצה הבוגרת של לירסה במסגרת ליגת המשנה הבלגית.

ב-31 בינואר 2017 חתם שאער בקווינס פארק ריינג'רס מהפוטבול ליג צ'מפיונשיפ.

ב-31 בינואר 2019 הושאל שאער למשך חצי עונה לסטיבנאייג' מהפוטבול ליג השנייה. הוא ערך 16 הופעות ליגה במדי המועדון, בהן הבקיע שישה שערים.

## קריירה בינלאומית
ב-8 ביוני 2021 ערך שאער את הופעת הבכורה שלו בנבחרת מרוקו, בניצחון 1-0 על נבחרת גאנה במשחק ידידות. ב-6 באוקטובר הבקיע את שער הבכורה שלו בנבחרת, בניצחון 5-0 על נבחרת גינאה ביסאו במסגרת מוקדמות מונדיאל 2022.

ב-23 בדצמבר 2021 נכלל שאער בסגל נבחרת מרוקו לקראת טורניר גביע אפריקה לאומות 2021 בשנת 2022. הוא ערך הופעה אחת בטורניר.

נכלל בסגל נבחרת מרוקו לטורניר מונדיאל 2022.

## חיים אישיים
שאער הוא בעל אזרחות כפולה: בלגית ומרוקאית. הוא נולד באנטוורפן, לאב ממוצא מרוקאי ולאם בלגית ממוצא פולני.
הוא נשוי ואב לבן. בשנת 2024 נדון למאסר לאחר שפגע באדם אחר, בקטטה אלימה שבה השתתף. קבוצתו שחררה אותו מהחוזה אך מסרה הודעה כי היא עומדת לצידו.

## קישורים חיצוניים

## הערות שוליים

קטגוריה:כדורגלנים בלגים
קטגוריה:כדורגלנים מרוקאים
קטגוריה:קשרי כדורגל בלגים
קטגוריה:קשרי כדורגל מרוקאים
קטגוריה:אנטוורפן: כדורגלנים
קטגוריה:כדורגלני לירסה
קטגוריה:כדורגלני קווינס פארק ריינג'רס
קטגוריה:כדורגלני נבחרת מרוקו
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:ספורטאים בלגים באנגליה
קטגוריה:ספורטאים מרוקאים באנגליה
קטגוריה:מרוקאים שנולדו ב-1997
קטגוריה:בלגים שנולדו ב-1997
קרחון סמית' (אלסקה)

**קרחון סמית**' (באנגלית: **Smith Glacier**) הוא קרחון ארוך במדינת אלסקה שבארצות הברית.

אורכו של הקרחון 10.186 קילומטרים.

הקרחון זורם לכיוון דרום-מזרח, ונשפך אל מפרץ הארווארד (Harvard Arm) של פיורד קולג' (College Fjord), 5.18 קילומטקים, צפונית-מערבית מנקודת קולג' (College Point), ו-94.4 קילומטרים, ממערב לעיר ואלדז.

גובהו של הקרחון 1,567 מטרים מעל פני הים.
עומקו (עוביו) של הקרחון 671 מטרים.

## היסטוריה
### מקור השם

שמו של הקרחון ניתן לו בשנת 1899, על ידי חברי משלחת הארימאן לחקר אלסקה (Harriman Alaska Expedition).

הקרחון נקרא על שם מכללת סמית' (Smith College), שבעיר נורת'המפטון במדינת מסצ'וסטס שבארצות הברית.

## קישורים חיצוניים

* קרחון סמית' באתר הסקר הגאולוגי של ארצות הברית
* קרחון סמית' באתר alaskahandbook
* מפת אזור קרחון סמית'
* תצלום קרחון סמית' מאוקטובר 1931 באתר אוניברסיטת קולורדו
* תצלום קרחון סמית' מיוני 1899 באתר הספרייה הלאומית של ארצות הברית
* תצלומי קרחון סמית'
* קרחוני אלסקה באתר ספריית מדינת אלסקה

## הערות שוליים

סמית'
דיק לנדי

**ריצ'רד "דיק" ג'יימס לנדי** (באנגלית: **Richard "Dick" James Lundy**; 14 באוגוסט 1907 – 7 באפריל 1990) היה אנימטור ובמאי קולנוע אמריקאי שעבד במספר אולפני הנפשה, ביניהם חברת וולט דיסני, MGM והאנה-ברברה. לנדי היה חלוץ של הנפשת אישיות לדמויות והוא זכור בעיקר כאחד מיוצרי הדמות דונלד דאק. לאורך הקריירה שלו עבד כאנימטור ראשי בלפחות 60 סרטים, קצרים וארוכים כאחד, וביים 51 סרטים קצרים.

## ביוגרפיה
### שנותיו הראשונות
לנדי נולד בסו סנט מארי, מישיגן, לג'יימס ומיני לנדי והיה בנם היחיד. זמן קצר לאחר לידתו עברה המשפחה לדטרויט, בשל עבודתו של אביו.

כשלנדי היה בן עשר, נפרדו הוריו. לנדי ואמו עברו לגור בפורט הורון מצפון לדטרויט. מאוחר יותר חזרו לעיר שם עבדה אימו של לנדי כמלצרית. לנדי עבר ללוס אנג'לס בסוף שנות ה-20.

### קריירה בדיסני
בשנת 1929, לנדי החל לעבוד בוולט דיסני הפקות, הפך למומחה הריקוד של האולפן, והנפיש רבים מהמופעים המוזיקליים בסרטים הקצרים של דיסני. מאוחר יותר עבד על "שלושה חזירים קטנים" (1933) ועל "ההתרמה לבית היתומים" (1934). לאחר שעבד על "שלגיה ושבעת הגמדים" (1937), הפך לנדי לבמאי בדיסני.

#### דונלד דאק
לנדי לא היה הראשון שצייר או הנפיש את דונלד דאק. הדמות נוצרה על ידי המעצב יליד שווייץ אלברט הורטר והונפשה על ידי ארט באביט ודיק הומר בסרט הקצר "התרנגולת הקטנה והחכמה" (1934). זו הייתה הופעתו הראשונה של דונלד, למרות שהסיפור הציע מעט הזדמנויות לפיתוחה של הדמות. אך זה לא איחר להגיע בהופעתו השנייה של דונלד, "ההתרמה לבית היתומים" (גם בשנת 1934), שבה לנדי היה האנימטור היחיד של דונלד. על פי פרקטיקת ההנפשה המקובלת, השמע והקולות של הסרט הוקלטו תחילה ולאחר מכן הושמעו לאנימטורים וכך הנפישו לפיהם. בהאזנה לקלרנס נאש, המדבב של הברווז ב"ההתרמה לבית היתומים", אמר לנדי "[אני] החלטתי ש[דונלד] הוא שחצן אגואיסטי. אם משהו עיצבן אותו, הוא משתגע ונכנס להתקף זעם".

### קריירה לאחר דיסני
בשנת 1943, לנדי עזב את אולפני דיסני ועבר לעבוד אצל וולטר לאנץ הפקות. הוא התחיל כאנימטור ושוב הפך לבמאי. הוא ביים סרטים קצרים בכיכובם של אנדי פנדה ווודי הנקר ובסדרה "Swing Symphonies". לנדי היה אחראי על שינוי כיוון האולפנים לסגנון יותר רברבני מהיצירות של דיסני ו-MGM, ניגוד מוחלט בהשוואה לעבודותיו של המנהל הקודם של האולפנים, שיימוס קולהאן. לאחר שאולפן לאנץ נסגר ב-1949, לנדי עבד עבור וולף הפקות, שם הוא עבד על פרסומות לטלוויזיה. בשנת 1950, לנדי עבד עבור MGM על הסרטים הקצרים של בארני דב ועל הסרט "Droopy Caballero" בכיכוב דמותו של הכלב דרופי.

ב-1959 עבד לנדי עבור האנה-ברברה בסדרות "משפחת קדמוני", "יוגי דב" ו"סקובי-דו, איפה אתה?". הוא פרש ב-1973, אך המשיך לעבוד כעצמאי במשך מספר שנים לאחר מכן.

### חייו האישיים
לנדי היה נשוי שלוש פעמים. נישואים ראשונים עם אן לנדי, שהובילו לשני ילדים, לאחר הגירושים הוא עבר לטולוקה לייק בקליפורניה. ב-1932 התחתן עם חואניטה שרידן שעבדה גם באולפן דיסני. נישואים אלה היו קצרים והסתיימו בגירושים ב-1934. בשנת 1939, לנדי התחתן עם מייבל לנדי ולשניים נולדה בת אחת.

## פילמוגרפיה
### סרטים
#### תקופת דיסני: בתקופה זו רוב הסרטים בהם עבד לנדי שייכים לדיסני

###### תקופת [[וודי הנקר]]: בתקופה זו רוב הסרטים בהם עבד לנדי שייכים לסדרת הסרטים של וודי הנקר

#### תקופת [[MGM]]: בתקופה זו רוב הסרטים בהם עבד לנדי שייכים ל-MGM

#### שנים אחרונות כאנימטור

### טלוויזיה

## קישורים חיצוניים

## הערות שוליים

קטגוריה:אמריקאים ילידי מישיגן
קטגוריה:אנימטורים אמריקאים
קטגוריה:אמריקאים שנולדו ב-1907
קטגוריה:אמריקאים שנפטרו ב-1990
אלכסנדר בה

**אלכסנדר הרטמן בה** (בדנית: **Alexander Hartmann Bah**; נולד ב-9 בדצמבר 1997, ארסלב, דנמרק) הוא כדורגלן דני המשחק בעמדת המגן הימני בקבוצת בנפיקה ליסבון מליגת העל הפורטוגלית ובנבחרת דנמרק.

## קריירת מועדונים
בה שיחק בנאסבי ובקוגה מהליגות הנמוכות בדנמרק, וכן בסנריוסקה פודבול מליגת העל הדנית ובסלביה פראג מליגת העל הצ'כית.

ב-7 ביוני 2022 חתם בה על חוזה לחמש שנים בבנפיקה ליסבון מליגת העל הפורטוגלית. ב-5 באוגוסט ערך את הופעת הבכורה שלו במועדון, בניצחון 4-0 על ארוקה במסגרת המחזור הראשון בליגה לעונת .

## קריירה בינלאומית
ב-11 בנובמבר 2020 ערך בה את הופעת הבכורה שלו בנבחרת דנמרק, בניצחון 2-0 על נבחרת שוודיה במשחק ידידות. במשחק זה הבקיע את שער הבכורה שלו בנבחרת.

נכלל בסגל נבחרת דנמרק לטורניר מונדיאל 2022.

נכלל בסגל נבחרת דנמרק לטורניר יורו 2024.

## תארים
;סנריוסקה פודבול
* הגביע הדני: 2019/2020

;סלביה פראג
* אליפות צ'כיה: 2020/2021
* הגביע הצ'כי: 2020/2021

;בנפיקה ליסבון
* אליפות פורטוגל: 2022/2023
* הסופר קאפ הפורטוגלי: 2023, 2025
* גביע הליגה הפורטוגלי: 2024/2025

## קישורים חיצוניים

## הערות שוליים

קטגוריה:כדורגלנים דנים
קטגוריה:מגני כדורגל דנים
קטגוריה:כדורגלני סנריוסקה פודבול
קטגוריה:כדורגלני סלביה פראג
קטגוריה:כדורגלני בנפיקה ליסבון
קטגוריה:כדורגלני נבחרת דנמרק
קטגוריה:ספורטאים זרים בצ'כיה
קטגוריה:ספורטאים זרים בפורטוגל
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:דנים שנולדו ב-1997
חרלמפוס חרלמפוס

**חרלמפוס חרלמפוס** (נולד ב-4 באפריל 2002 בלרנקה שבקפריסין) הוא כדורגלן קפריסאי המשחק בעמדת הקשר בקבוצת אריס לימסול מליגת העל הקפריסאית ובנבחרת קפריסין.

ב-23 ביולי 2025 חתם באריס לימסול.

## קריירת מועדונים
חרלמפוס גדל במחלקות הנוער של ארסנל ואומוניה ניקוסיה. ב-14 באפריל 2019 הוא ערך את הופעת הבכורה שלו בקבוצה הבוגרת של אומוניה ניקוסיה, בהפסד 2-0 לאפולון לימסול במסגרת הליגה לעונת .

## קריירה בינלאומית
ב-24 בספטמבר 2022 ערך חרלמפוס את הופעת הבכורה שלו בנבחרת קפריסין, בניצחון 1-0 על נבחרת יוון במסגרת ליגת האומות 2022/2023. ב-20 בנובמבר 2022 הבקיע את שער הבכורה שלו בנבחרת, בניצחון 3-2 על נבחרת ישראל במשחק ידידות.

## קישורים חיצוניים

קטגוריה:כדורגלנים קפריסאים
קטגוריה:קשרי כדורגל קפריסאים
קטגוריה:לרנקה: כדורגלנים
קטגוריה:כדורגלני אומוניה ניקוסיה
קטגוריה:כדורגלני אריס לימסול
קטגוריה:כדורגלני נבחרת קפריסין
קטגוריה:קפריסאים שנולדו ב-2002
שירים שהוקלטו על ידי שרה ברייטמן

[ממוזער|312x312 פיקסלים|[טיילור סוויפט, שהוציאה את האלבום *[[1989 (אלבום)|1989]]*, שהופק בחלקו על ידי הצמד.]]
**[[שרה ברייטמן]]** (באנגלית: **Sarah Brightman**; נולדה ב-14 באוגוסט 1960) היא זמרת סופרן, פזמונאית, שחקנית, רקדנית ומוזיקאית קלאסית אנגלייה.

ברייטמן החלה את הקריירה שלה כחברה בלהקת המחול  והוציאה כמה שירי דיסקו כזמרת סולו. ב-1981 היא עשתה את הופעת הבכורה שלה בתיאטראות וסט אנד ב"קאטס" ופגשה את המלחין אנדרו לויד ובר, לו נישאה מאוחר יותר. היא המשיכה לככב במחזמרים בווסט אנד ובברודוויי, כולל "פנטום האופרה", במסגרתו גילמה את דמותה של כריסטין דאי. אלבום המחזמר, *[[The Phantom of the Opera (אלבום מחזמר)|The Phantom of the Opera]]*, יצא בפורמט תקליטור ב-1987 ונמכר ב-40 מיליון עותקים ברחבי העולם – אלבום המחזמר הנמכר ביותר בכל הזמנים.

לאחר שחדלה להשתתף בתיאטראות והתגרשה מלויד ובר, חידשה ברייטמן את הקריירה המוזיקלית שלה עם מפיקה המוזיקלי של אניגמה, פרנק פיטרסון; היא פועלת כאמנית מוזיקת קרוסאובר-קלאסית. כמו כן, עם נתוני מכירות עולמיות של יותר מ-27 מיליון אלבומים נחשבת ברייטמן לזמרת הסופרן הנמכרת ביותר בכל הזמנים.

הדואט של ברייטמן משנת 1996 עם זמר הטנור האיטלקי אנדראה בוצ'לי, "Time to Say Goodbye", דורג בראש המצעדים בכל רחבי אירופה והפך לשיר המצליח והנמכר ביותר בכל הזמנים בגרמניה; הוא נשאר בראש המצעד של המדינה במשך 14 שבועות רצופים ונמכר בלמעלה משלושה מיליון עותקים. בהמשך, זכה להצלחה בינלאומית ונמכר בלמעלה מ-12 מיליון עותקים ברחבי העולם, אחד מהשירים הנמכרים ביותר בכל הזמנים. על שיר זה קיבלה ברייטמן למעלה מ-200 תוארי זהב ופלטינה ב-38 מדינות שונות. בשנת 2010 הוכתרה על ידי בילבורד כאמן הקלאסי החמישי המשפיע והנמכר ביותר בעשור הראשון של המאה ה-21 בארצות הברית (אלבומיה ושיריה נמכרו בלמעלה מ-6.5 מיליון עותקים במדינה).

ברייטמן נחשבת לאמן הראשון בהיסטוריה שביצע פעמיים את שיר הנושא במשחקים האולימפיים; באולימפיאדת ברצלונה, שם שרה את "Amigos Para Siempre" עם הזמר הספרדי חוסה קאררס, מול למעלה ממיליארד צופים, ו-16 שנים מאוחר יותר ב-2008 באולימפיאדת בייג'ינג, עם הזמר הסיני ליו הואן , בביצוע "You and Me" מול 4 מיליארד צופים ברחבי העולם.

בשנת 2012 מונתה ברייטמן לאמן אונסק"ו לשלום בין השנים 2012–2014, על "מחויבותה למטרות הומניטריות וצדקה, כמו גם תרומתה לאורך הקריירה האמנותית שלה, לקידום דיאלוג תרבותי וחילופי תרבויות, תוך מסירותה לאידיאליזם ולמטרותיו של הארגון". מאז 2010 היא מכהנת כשגרירת המותג העולמי של פנסוניק.

ב-2014 היא החלה להתאמן לקראת מסע לתחנת החלל הבין-לאומית, שנדחה מסיבות לא ידועות. ברייטמן זכתה לעיטור "Cavaliere" ("אביר/ה") במסדר ההצטיינות של הרפובליקה של איטליה ב-2 ביוני 2016, ותואר דוקטור לשם כבוד מאוניברסיטת הרטפורדשייר  בשנת 2018, כהוקרה על תרומתה הבולטת למוזיקה ולתיאטרון. ב-6 באוקטובר 2022 הונצחה בשדרת הכוכבים של הוליווד (6243) על הישגיה בקטגוריית "הופעה חיה", כמו גם הוקרה לתרומתה הרבה לעולם הבידור והתיאטראות בפרט.

## שירים

## ביאורים

## הערות שוליים

*
ברייטמן, שרה
מגבות (שיר)

"**מגבות**" הוא שיר שהוקלט על ידי הזמרת הישראלית אגם בוחבוט. השיר יצא לאור בתור סינגל ב-19 ביולי 2021 על ידי חברת התקליטים Y.V פרודקשנס. הוא נכתב על ידי ירדן פלג, רון ביטון ואיתי שמעוני והופק על ידי פלג.

## רקע
בריאיון לאתר וואלה אמרה בוחבוט:

## וידאו קליפ
הוידאו קליפ של השיר בוים על ידי רומן בוצ'אצקי והופק על ידי גלית בורנצוויג.

בתחילת הקליפ נראית בוחבוט לבושה בחולצה ורודה מכופתרת וחצאית מיני תואמת ומשקפי שמש של חברת פאטושה כשהיא יושבת על המחצלת. לאחר מכן היא עוברת לרקוד עם קבוצת רקדניות על החוף ובהמשך הן פוגשות את השחקן שחר טבוך, את כוכב הטיקטוק עדן דניאל גבאי ואת קוסטיה וסילקוב כשהם שרים קריוקי על במה מאולתרת. בוחבוט מתפרצת לשירת הקריוקי כשהיא בבגד ים לבן בזמן שהאחרים מסתכלים עליה בפליאה. לאחר מכן נראית בוחבוט עומדת ברכב עם גג פתוח כשהיא לבושה בחלוק צבעוני, לאחר מכן היא והרקדניות מתחילות לרקוד בחוף ולקראת הסוף, מצטרפים אנשים רבים לריקודים על החוף.

תוך שבועיים מיציאתו מנה סרטון הקליפ ביוטיוב מעל ל-1.3 מיליון צפיות ונכון לנובמבר 2022 הוא מונה מעל ל-4 מיליון צפיות ביוטיוב.

## ביקורת
באתר מאקו תיארו את השיר: "בוחבוט מתנסה בשיר החדש שלה בסגנון מוזיקלי שונה ממה ששחררה עד עכשיו, וברגעים מסוימים הוא אפילו מזכיר קצת את סגנון ה-PC שאפשר למצוא היום בקרב הדור הצעיר של הטיקטוק בארצות הברית".

## ביטול קמפיין חכם בשמש
כחודש לפני יציאת השיר נבחרה אגם בוחבוט להוביל את הקמפיין השנתי של העמותה הישראלית "האגודה למלחמה בסרטן" ובמסגרתו הקליטה חידוש לשיר "חכם בשמש", שבו מעבירים לקהל את ההנחיות לשמור על עצמו בחשיפה לשמש. ב-1 באוגוסט 2021 פורסם באתר פרוגי כי בעקבות פרסום הקליפ של "מגבות" החליטו בעמותה לגנוז את הקליפ "חכם בשמש" שכבר צולם. מהעמותה נמסר:

במענה לדברים השיבו משרד יחסי הציבור של אגם:

## מיקומי שיא

## הערות שוליים

קטגוריה:שירי אגם בוחבוט
קטגוריה:שירים בעברית
קטגוריה:שירים שנכתבו על ידי איתי שמעוני
קטגוריה:שירים שנכתבו על ידי ג'ורדי
קטגוריה:שירים שנכתבו על ידי רון ביטון
קטגוריה:שירים שהופקו על ידי ג'ורדי
קטגוריה:שירים על הקיץ
קטגוריה:האגודה למלחמה בסרטן
תומר אלטמן

**תומר אלטמן** (נולד ב-8 בפברואר 1998) הוא כדורגלן ישראלי המשחק בעמדת הקשר בהפועל פתח תקווה.

## קריירה
אלטמן התחיל את הקריירה שלו בקבוצת הילדים של הפועל פתח תקווה ובגיל 14 הצטרף למחלקת הנוער של מכבי תל אביב והשתתף עימה בליגת האלופות לנוער ואף כבש בהפסד 2-1 לפורטו. ב-28 באוקטובר 2015 ערך את הופעת הבכורה שלו בקבוצה הבוגרת בהפסד 3-1 לבני יהודה במסגרת גביע הטוטו. ב-6 בינואר 2018 רשם דקות משחק בניצחון 0-3 נגד בני ממב"ע הגולן.

בקיץ  הושאל לבית"ר תל אביב רמלה כחלק משיתוף פעולה בין המועדונים. ב-23 באוגוסט 2018 ערך את הופעת הבכורה שלו בקבוצה בהפסד 1-0 להפועל קטמון ירושלים. ב-25 בינואר 2019 הבקיע את שער הבכורה שלו בקבוצה בניצחון 0-3 נגד מכבי אחי נצרת. בקיץ  נשאר לעונה נוספת במועדון ששינה את שמו ל"בית"ר תל אביב בת ים". ב-23 בינואר 2020 הצטרף להפועל חיפה מליגת העל במדיה שיחק עונה וחצי ורשם 40 הופעות.

בקיץ  שוחרר ממכבי תל אביב ואת המחצית הראשונה של העונה העביר כשחקן חופשי. ב-5 בינואר 2022 חתם ברודה מהליגה ההולנדית השנייה, במדיה רשם 6 הופעות.

בקיץ  חזר לישראל וחתם בהפועל ירושלים מליגת העל והתאחד עם מאמנו מהנוער של מכבי תל אביב, זיו אריה. ב-3 בספטמבר 2022 הבקיע את שער הבכורה שלו בליגת העל בניצחון 0-3 נגד מ.ס. אשדוד.

ב-28 ביוני 2024 חתם אלטמן בהפועל פתח תקווה מהליגה הלאומית.בסיום עונת 2024/2025 העפיל עם הקבוצה לליגת העל.

אלטמן שיחק בכל נבחרות הנוער והצעירות של ישראל.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:פתח תקווה: כדורגלנים
קטגוריה:כדורגלני מכבי תל אביב
קטגוריה:כדורגלני בית"ר תל אביב רמלה
קטגוריה:כדורגלני בית"ר תל אביב בת ים
קטגוריה:כדורגלני הפועל חיפה
קטגוריה:כדורגלני רודה
קטגוריה:כדורגלני הפועל ירושלים
קטגוריה:כדורגלני הפועל פתח תקווה
קטגוריה:כדורגלנים ישראלים בהולנד
קטגוריה:בוגרי תיכון עמל ב׳ (פתח תקווה)
קטגוריה:ישראלים שנולדו ב-1998
ידין לוגסי

**ידין יצחק לוגסי** (נולד ב-4 באפריל 1999) הוא כדורגלן ישראלי המשחק בעמדת הקשר בהפועל עכו.

## קריירה
לוגסי התחיל את הקריירה שלו בקבוצת הילדים של הפועל עירוני כרמיאל. בגיל 13 השתתף לוגסי בטורניר קטרגל מקומי וצד את עיניו של אחד מאנשי עירוני קריית שמונה שהביא אותו למועדון. ב-16 בפברואר 2019 ערך את הופעת הבכורה שלו בקבוצה הבוגרת בהפסד 0–3 למכבי תל אביב. ב-6 בפברואר 2020 הושאל להפועל עכו מהליגה הלאומית עד לסיום העונה. ארבעה ימים לאחר מכן ערך את הופעת הבכורה שלו בקבוצה בניצחון 1–2 נגד הפועל פתח תקווה, בו גם כבש את שער הבכורה שלו בקבוצה.

בקיץ  חזר לקריית שמונה, אך שיחק רק שלושה משחקים בסיום העונה. בעונת 2021/2022 הפך לשחקן הרכב בקבוצה ורשם 31 הופעות וכבש שלושה שערים.

ב-4 ביולי 2023 חתם בסבאיל מליגת העל האזרית.ב-26 ביוני 2024 חתם בהפועל חדרה.בינואר 2025 עבר להפועל עירוני עפולה.ב-3 בנובמבר 2025 חתם בהפועל עכו.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כרמיאל: כדורגלנים
קטגוריה:כדורגלני עירוני קריית שמונה
קטגוריה:כדורגלני הפועל עכו
קטגוריה:כדורגלני סבאיל
קטגוריה:כדורגלני הפועל חדרה
קטגוריה:כדורגלני הפועל עפולה
קטגוריה:כדורגלנים ישראלים באזרבייג'ן
קטגוריה:ישראלים שנולדו ב-1999
מסאלה דוסה

**מסאלה דוסה** (בהינדי: **मसाला दोसा**; באנגלית: **Masala Dosa**) היא חביתית דקה שעשויה מאורז וקטניות ונפוצה בדרום הודו ובמדינות תת-היבשת ההודית.

מסאלה דוסה עשויה לרוב מקמח אורז, עדשים, תפוחי אדמה, חילבה, גהי, קארי וצ'אטני, עדשה תרבותית ודאל.

המאכל נחשב למנה ראשונה ומלבד הגרסה הבסיסית קיימת גרסה המבוססת על חמאה, פלפל צ'ילי ועוד.

## קישורים חיצוניים

* מתכון להכנת מסאלה דוסה, באתר Indianhealthyrecipes

## הערות שוליים

קטגוריה:המטבח הפקיסטני
קטגוריה:המטבח ההודי
קטגוריה:לחם
קטגוריה:חביתיות
קושיניה

**קושיניה** (בפורטוגזית: **Coxinha**) הוא קרוקט ממולא בצורת דמעה, הנפוץ בקרב תושבי ברזיל.

המאכל מורכב מבצק העשוי מקמח וממולא בבשר או עוף, תפוח אדמה, בצל, שום ושמן זית.

מלבד שמו המקוצר, המאכל נקרא גם קושיניה דה גליניה (Coxinha de Galinha).

למאכל גרסאות נוספות המכילות גבינה, קושיניה דה קייז'ו (Coxinha de Queijo), מילוי של תירס, קושיניה מיניירה (Coxinha Mineira).

## קישורים חיצוניים

* מתכון קושיניה, באתר Iheartbrazil

## הערות שוליים

קטגוריה:המטבח הברזילאי
קטגוריה:מאפים
קטגוריה:מאפים ממולאים
יחסי איטליה–קזחסטן

**יחסי איטליה–קזחסטן** הם היחסים הדו-צדדיים בין הרפובליקה האיטלקית לרפובליקה של קזחסטן.

## סקירה כללית
שתי המדינות כוננו יחסים דיפלומטיים בשנת 1992. באוקטובר 1992 נפתחה שגרירות הרפובליקה האיטלקית בקזחסטן. מאז אפריל 2005, השגרירות ממוקמת באסטנה. ובשנת 1996 נפתחה באיטליה שגרירות קזחסטן.

יותר מ-12% מהיצוא של קזחסטן ב-2019 (כ-7.25 מיליארד דולר) הלך לאיטליה – שני רק לסין, ויותר מכל מדינה אחרת באירופה, כולל רוסיה, שחולקת גבול עם קזחסטן. חברת הנפט האיטלקית מחזיקה ב-16.8% ממניות שדה הנפט Kashagan באגן הים הכספי של קזחסטן, ו-29.25% בשדה הגז Karachaganak עם חברת הנפט הממשלתית של קזחסטן KazMunayGas.

## נציגויות דיפלומטיות
* איטליה מחזיקה בקזחסטן שגרירות באסטנה.
* קזחסטן מחזיקה באיטליה שגרירות ברומא.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
נועם יוספידיס

**נועם אליעזר יוספידיס** (נולד ב-10 בנובמבר 1976) הוא יזם היי-טק, מנכ"ל ומייסד חברת Vonetize – פלטפורמת טכנולוגיית סטרימינג אשר הונפקה בבורסה לניירות ערך בתל אביב ונסחרה בשוק ההון הישראלי. כמו כן במאי זוכה פרסים, סופר ומנכ״ל של חברות הטכנולוגיה SmartPay ו-InSplit וקרן ההשקעות במדיה פיגמליון.

מכהן בוועדה המייעצת של תוכנית ספארק למצוינות Spark Academy – התכנית הרב-תחומית לקידום מצוינות בילדים.

בשנת 2023 השתתף עם אשתו וילדיו בתוכנית "מבחן ההורים הגדול" ששודרה בקשת 12.

בשנת 2024 פרסם את רב-המכר הבינלאומי ״Generations״ (ראה ״חיי יצירה״)

## קריירה

לאחר גיוס לצה״ל לקורס טיס ושירות קבע בחיל האוויר בו הגיע לדרגן רב-סרן, והשלמת תואר ראשון בתסריטאות ובימוי בחוג לקולנוע וטלוויזיה באוניברסיטת תל אביב, פנה יוספידיס ליזום ולהוביל מספר חברות סטארטאפ והשקעות המשלבות טכנולוגיות מתקדמות ועולם המדיה הצרכני.

בשנת 2007 הקים את קרן ההשקעות פיגמליון בשיתוף בית ההשקעות תמיר-פישמן, חברת הביטוח מגדל וזרוע ההשקעות לאומי פרטנרס של בנק לאומי. יוספידיס כיהן כמנכ"ל הקרן והוביל תהליך של הנפקה בבורסת תל אביב.

בשנת 2010 כיהן כמנכ״ל חברת הטכנולוגיה InSplit אשר הוקמה על ידי פרופ׳ ניצן בן-שאול ופיתחה טכנולוגיה ופטנטים ליצירת וידאו וסרטים אינטראקטיביים.

בשנת 2011 הקים את חברת Vonetize אשר פיתחה טכנולוגיה לשירותי סטרימינג בשם SmartVOD לטלוויזיות חכמות בשנת 2016 הונפקה החברה בבורסה לניירות ערך בתל אביב.

בשנת 2012 הקים יוספידיס את חברת SmartPay שפיתחה טכנולוגיה לסליקת תשלומים ממכשירי טלוויזיה חכמה ומכשירים המחוברים לאינטרנט.

## חיי יצירה

בשנות נערותו יצר יוספידיס את טור הקומיקס "מצב הכן" בשבועון הילדים הפופולרי בישראל "כולנו".

בשנת 2003 יצר וביים את הקליפ לשיר "סיגפו" של להקת "בית הבובות". הקליפ זמין לצפייה ביוטיוב.

בשנת 2003 כתב וביים את סרט הקולנוע "אלכס", שזכה בפרס הראשון בפסטיבל קליפורניה, פרס הקהל בפסטיבל טאראגונה, ספרד ובפסטיבלים נוספים ברחבי העולם.

בשנים 2004 עד 2008 יצר פרסומות וסרטים לחברות והערוצים המובילים במשק

בשנת 2009 כתב יוספידיס 2 פרקים לסדרת טלוויזיה אמריקאית "Bellum Animus".

בשנת 2024 יצא לאור ספר הביכורים של יוספידיס, "Generations", ספר מדע בדיוני (אנגלית, 456 עמ׳) אשר התברג בראש רשימת רבי המכר של אמאזון בקטגוריית מד״ב. הספר נרכש לתרגום במדינות כגון פולין.

## קישורים חיצוניים

* הבלוג של נועם יוספידיס

## הערות שוליים

קטגוריה:אנשי עסקים ישראלים
קטגוריה:בוגרי בית הספר הריאלי
קטגוריה:בוגרי אוניברסיטת תל אביב: קולנוע וטלוויזיה
קטגוריה:במאים ישראלים
קטגוריה:דירקטורים ישראלים
קטגוריה:חיפה: אישים
קטגוריה:יזמי היי-טק ישראלים
קטגוריה:יזמים ישראלים
קטגוריה:מנכ"לים ישראלים
קטגוריה:משקיעי הון סיכון ישראלים
קטגוריה:סופרים ישראלים
קטגוריה:רמת השרון: אישים
קטגוריה:תסריטאים ישראלים
קטגוריה:ישראלים שנולדו ב-1976
אקסל דיסאסי

**אקסל דיסאסי** (בצרפתית: **Axel Disasi**; נולד ב-11 במרץ 1998 בגונס שבצרפת) הוא כדורגלן צרפתי המשחק בעמדת הבלם בקבוצת ווסטהאם יונייטד מהפרמייר ליג בהשאלה מצ'לסי

## קריירת מועדונים
דיסאסי החל את הקריירה המקצוענית שלו בפריז מליגת המשנה הצרפתית. הוא ערך שלוש הופעות במועדון, בהן הבקיע שער אחד.

בשנת 2016 חתם דיסאסי בסטאד ריימס מליגת המשנה הצרפתית. הוא ערך 45 הופעות ליגה במדי המועדון במסגרת ליגת המשנה הצרפתית וליגת העל הצרפתית, בהן הבקיע שני שערים.

ב-7 באוגוסט 2020 חתם דיסאסי על חוזה לחמש עונות במונקו מליגת העל הצרפתית. ב-23 באוגוסט ערך את הופעת הבכורה שלו במועדון, בתיקו 2-2 נגד סטאד ריימס במסגרת המחזור הראשון בליגה לעונת 2021/2022. במשחק זה הבקיע את שער הבכורה שלו במועדון. בשתי עונותיו הראשונות במועדון ערך 61 הופעות ליגה, בהן הבקיע ארבעה שערים.

ב-4 באוגוסט 2023 חתם דיסאסי על חוזה ל-6 שנים בצ'לסי מהפרמייר ליג. ב-13 באוגוסט כבש בהופעת הבכורה שלו בתיקו 1-1 נגד ליברפול.

בפברואר 2025 הושאל לאסטון וילה עד לסוף העונה. ב-15 בפברואר ערך את הופעת הבכורה שלו במועדון, בתיקו 1-1 נגד איפסוויץ' טאון במסגרת המחזור ה-25 בפרמייר ליג לעונת 2024/2025.

לאחר ההשאלה חזר לצ'לסי, דיסאסי הוצא מהסגל יחד עם ראהים סטרלינג.

ב-2 בפברואר 2026, דיסאסי הצטרף לווסטהאם יונייטד בהשאלה עד סוף עונת 2025/2026

## קריירה בינלאומית
נכלל בסגל נבחרת צרפת לטורניר מונדיאל 2022 לאחר פציעתו של פרסנל קימפמבה, על-אף שלא ערך הופעות במדי הנבחרת עד למועד הזימון.

ב-30 בנובמבר 2022 ערך את הופעת הבכורה שלו בנבחרת, בהפסד 1-0 לנבחרת תוניסיה במסגרת שלב הבתים של מונדיאל 2022.
## תארים

; סטאד ריימס

* ליג 2: 2017/2018

; צ'לסי

* קונפרנס ליג : 2024/2025

## קישורים חיצוניים

## הערות שוליים

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:כדורגלני פריז
קטגוריה:כדורגלני סטאד ריימס
קטגוריה:כדורגלני מונקו
קטגוריה:כדורגלני צ'לסי
קטגוריה:כדורגלני אסטון וילה
קטגוריה:כדורגלני נבחרת צרפת
קטגוריה:כדורגלני מונדיאל 2022
קטגוריה:ספורטאים צרפתים באנגליה
קטגוריה:צרפתים שנולדו ב-1998
ויליאם לנויר

**ויליאם לנויר** (באנגלית: **William Benjamin "Bill" Lenoir**; 14 במרץ 1939, מיאמי - 26 באוגוסט 2010) היה מהנדס ואסטרונאוט אמריקני אשר לקח חלק בתוכניות חלל וטס לחלל.

## ביוגרפיה
ויליאם לנויר נולד במיאמי שבפלורידה וגדל בעירו. בשנת 1961 הוא סיים לימודי תואר בהנדסת חשמל במכון הטכנולוגי של מסצ'וסטס. בהמשך הוא סיים תואר שני (1962) ותואר שלישי (1965). הוא המשיך לעבוד במכון ובשנת 1965 מונה לפרופסור חבר.

לנויר עסק בין היתר במחקרים שתמכו בטיסות לחלל.

## שירות בנאס"א
בשנת 1967 לנויר התקבל ליחידת האסטרונאוטים של נאס"א. בהיותו בנאס"א לנויר תחילה עבד אמוני טיסה ובהמשך היה בצוות תמיכה של סקיילאב 3 ו-סקיילאב 4. בשנים 1974–1976 הוא היה חבר בצוות של נאס"א שבדק אפשרות העברת אנרגיה מחלל לכדור הארץ.

לנויר היה חלק של צוות במשימה STS-5 שהמריאה בשנת 1982 כאשר על סיפונה ואנס בראנד, רוברט אוברמייר, ג'וזף אלן וויליאם לנויר. זו הייתה הפעם הראשונה שלחלל נשלח צוות של 4 אנשים. זמן קצר לאחר סיום המשימה לנויר התפטר מנאס"א והחל לעבוד בחרבת Booz Allen Hamilton. בשנת 1989 הוא חזר לנאס"א ועבד בה עד לשנת 1992.

## לאחר פרישה מנאס"א
לאחר פרישה מנאס"א אלן מונה לסגן נשיא של Booz Allen Hamilton ועבד עד לשנת 2000.

הוא מת בשנת 2010 אחרי פגיע בתאונת דרכים.
## קישורים חיצוניים

* ביוגרפיה באתר נאס"א
* ביוגרפיה
* 

## הערות שוליים

קטגוריה:אמריקאים ילידי פלורידה
קטגוריה:מיאמי: אישים
קטגוריה:אסטרונאוטים אמריקאים
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:סגל המכון הטכנולוגי של מסצ'וסטס
קטגוריה:עובדי נאס"א
קטגוריה:אמריקאים שנולדו ב-1939
קטגוריה:אמריקאים שנפטרו ב-2010
יוסי גינזבורג

**יוסי גינזבורג** (נולד ב-11 באוקטובר 1991) הוא כדורגלן ישראלי המשחק בעמדת השוער בעירוני מודיעין.

## קריירה
גינזבורג החל את הקריירה שלו בקבוצת הנערים של מכבי תל אביב. באוקטובר  הושאל להפועל הרצליה מליגה א' צפון במדיה רשם שלוש הופעות, כאשר רק אחת מהן הייתה בליגה. בקיץ  הושאל לסקציה נס ציונה.

בקיץ  שוחרר ממכבי תל אביב וחתם בהכח עמידר רמת גן מהליגה הלאומית, בה רשם 27 הופעות בליגה. בסיום העונה ירדה הכח לליגה א' וגינזבורג שוחרר מהמועדון. בקיץ  חתם במכבי קביליו יפו.

בקיץ  חתם במכבי פתח תקווה מליגת העל כשוער שני. ב-14 במאי 2017 ערך את הופעת הבכורה שלו בליגת העל בניצחון 1–2 נגד מכבי תל אביב. בנובמבר  הפך לשוער הראשון של המועדון למשך חודשיים וחצי בשל פציעתו של השוער הראשון, צחי גיגי. בעונת 2019/2020 הפך לשוער הראשון של המועדון שירד עונה לפני כן לליגה הלאומית והיה שותף לחזרה שלו לליגת העל.

בקיץ  הצטרף להפועל עפולה וכעבור שנה חזר לקדנציה שנייה בסקציה נס ציונה, עמה העפיל לליגת העל בסיום עונת 2021/2022.

ב-25 ביולי 2023 חתם באיחוד בני שפרעם. ב-10 בינואר 2024 חזר לסקציה נס ציונה בסיום העונה ירד עם הקבוצה לליגה א. בעונה שלאחר מכן הצטרף למכבי הרצליה. ב-20 באוקטובר 2025 חתם בעירוני מודיעין.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:שוערי כדורגל ישראלים
קטגוריה:חולון: כדורגלנים
קטגוריה:כדורגלני מכבי תל אביב
קטגוריה:כדורגלני הפועל הרצליה
קטגוריה:כדורגלני סקציה נס ציונה
קטגוריה:כדורגלני הכח עמידר רמת גן
קטגוריה:כדורגלני מכבי יפו
קטגוריה:כדורגלני מכבי פתח תקווה
קטגוריה:כדורגלני הפועל עפולה
קטגוריה:כדורגלני איחוד בני שפרעם
קטגוריה:כדורגלני מכבי הרצליה
קטגוריה:כדורגלני עירוני מודיעין
קטגוריה:ישראלים שנולדו ב-1991
אירינה אנטונובה

**אירינה אלכסנדרובנה אנטונובה** (ברוסית: **Ирина Александровна Антонова**; 20 במרץ 1922 – 30 בנובמבר 2020) הייתה היסטוריונית של האמנות בתקופה הסובייטית ולאחריה ברוסיה. מנהלת מוזיאון פושקין במוסקבה במשך 52 שנים, בין השנים 1961 ו-2013.

היא הייתה המנהלת בפועל למשך התקופה הארוכה ביותר של מוזיאון גדול לאמנות ברחבי העולם וזכתה לפרסים ועיטורים רבים, בהם: פרס הפדרציה הרוסית ועיטור מסדר האמנויות והספרות הצרפתי.

במישור הפוליטי הייתה אנטונובה תומכת מוצהרת של הנשיא ולדימיר פוטין. אנטונובה, שלטה בארבע שפות: רוסית, גרמנית, צרפתית ואיטלקית. היא נישאה להיסטוריון האמנות הרוסי אבסיי רוטנברג (נפטר ב-2011).

היא נפטרה ב-30 בנובמבר 2020 מסיבוך של COVID-19.

## קישורים חיצוניים
* 

* 

קטגוריה:רוסים שנולדו ב-1922
קטגוריה:רוסים שנפטרו ב-2020
קטגוריה:רוסים שנפטרו במגפת הקורונה
קטגוריה:היסטוריונים רוסים
מוזיאון ברוניי

**מוזיאון ברוניי** (במלאית: **Muzium Brunei**) הוא המוזיאון הלאומי של סולטנות ברוניי. הוא ממוקם באזור קוטה באטו בבירה בנדר סרי בגוואן. במוזיאון יש תערוכות של אמנות אסלאמית, מוצגים היסטוריים מהמאה ה-16 ומוצגים ארכאולוגיים ואתנוגרפים. זהו המוזיאון הגדול ביותר בברוניי. המוזיאון סגור מאז 2014 לצורך שיפוצים ושדרוג, הוא היה צפוי להיפתח מחדש ב-2020, אך יישאר סגור ב-2022.

המוזיאון פרסם את כתב העת הראשון של מוזיאון ברוניי, כתב עת אקדמי בשנת 1969 והוא מתפרסם מדי שנה.

## מיקום
המוזיאון ממוקם בקוטה באטו, כ-4.5 קילומטרים או שלושה מיילים ממרכז העיר הבירה. הוא ממוקם על גבעה המשקיפה על נהר ברוניי. הוא ממוקם ליד האתר הארכאולוגי קוטה באטו, וכן המאוזוליאום המלכותי של הסולטן שריף עלי והסולטן בולקיה, הסולטן השלישי והחמישי של ברוניי בהתאמה.

## היסטוריה
המוזיאון הוקם בשנת 1965 והיה ממוקם בתחילה במרכז האזרחי בבירה (שנודעה אז בשם ברוניי טאון). לאחר מכן הוחלט להעביר לאתר קבוע בקוטה באטו. בניית הבניין החדש החלה בשנת 1968 והושלמה בשנת 1970 בעלות של 4.39 מיליון דולר באותה תקופה. הוא נחנך ב-29 בפברואר 1972 על ידי אליזבת השנייה מלכת הממלכה המאוחדת.

## המבנה
בניין המוזיאון מעוטר במוטיבים מלאיים מסורתיים, בדומה לזה שעל קברו של הסולטן בולקיה, שליט האימפריה הברוניאנית במאה ה-15.

למוזיאון שלוש קומות. שטח של  הוקדש לתערוכות,  ומנהלה ו לאחסון. הבניין ממוקם על אתר בשטח הכולל גם את הפארק.

## מוצגים
במוזיאון יש מספר גלריות כמו גלריה לאמנות אסלאמית, גלריה להיסטוריה של הטבע וגלריה בה מתקיימות תערוכות זמניות. גלריית ההיסטוריה היא המקום שבו התצוגות מתייחסות להיסטוריה של דרום מזרח אסיה עם רלוונטיות לברוניי מתקופת הכיבוש הספרדי והפורטוגלי במאה ה-16.

תערוכות של תולדות התקופה העתיקה של נגרה דארוסלם והתקופה האחרונה הם חלק מהגלריה להיסטוריה. המוצגים מתעדים את דפוס החיים המסורתי של הקהילות הרבות בארץ, ואת ההיסטוריה הטבעית של החי והצומח שלה. המוצגים של המאות ה-9 וה-10 הם כלי חרס מאיראן ומרכז אסיה, זכוכית מנופחת ממצרים והלבנט, כתב יד מיניאטורי של הקוראן, טקסטיל ארוג, עיטורי זהב, תותחים שישמשו לטקסים בשימוש במדינה וכלי הנשק של הסולטנות.

רוב חפצי האמנות הם האוספים האישיים של הסולטן מברוניי כולל מטבעות הכסף והזהב שנאספו מהעולם האסלאמי. תערוכה בולטת נוספת היא תצוגה שכותרתה "הרוח של בודו: ההיסטוריה של אמנויות הלחימה של יפן" המורכבת מהעתקים של חליפות שריון וכלי נשק ששימשו ביפן במהלך המאות ה-8 עד ה-14. יש גם תצוגה של תעשיית הנפט בברוניי שנוצרה על ידי של חברת הדלק המקומית, המציגה את גילוי הנפט, שכן יש לו השפעה משמעותית על כלכלת ברוניי. מוצגים בגודל גדול מוצגים בחדרים בחלק האחורי של בניין המוזיאון בשטח הפארק. החלקים האדמיניסטרטיביים והטכניים של המוזיאון ממוקמים בקומת המרתף.

המוזיאון סגור מאז 2014 כדי לפנות מקום לתיקונים מבניים עקב מכת טרמיטים, שפגעה במבנה. הסגירה נועדה גם לפנות מקום לשיפוץ, הכולל עיצוב מחדש של חללי הפנים והמוצגים, שילוב יותר אינטראקטיביות וטכנולוגיה מודרנית ויצירת גלריה חדשה בקונספט פתוח. המוזיאון היה צפוי להיפתח עד סוף 2020, אך יישאר סגור ב-2022.

## לקריאה נוספת

* 
* 
* 


## קישורים חיצוניים

* 

## הערות שוליים

ברוניי
קטגוריה:ברוניי: מבנים